S-657/2023

Mál þetta, sem var þingfest og dómtekið var 17. apríl sl., höfðaði Lögreglustjórinn á höfuðborgarsvæðinu með ákæru 7. mars 2023 á hendur ákærða T-kk-þgf Ó-kk-þgf, kt. [...]:

„fyrir eftirtalin umferðarlagabrot með því að hafa:

1. Laugardaginn 5. júní 2021 ekið bifreiðinni [...]með 126 km hraða á klukkustund um Miklubraut við Reykjanesbraut í Reykjavík, þar sem lögregla stöðvaði aksturinn en leyfður hámarkshraði á veginum var 80 km á klukkustund.

Telst brot þetta varða við 2., sbr. 4. mgr. 37. gr. sbr. 1. mgr. 95. gr. umferðarlaga nr. 77/2019.

2. Föstudaginn 15. apríl 2022 ekið bifreiðinni [...] í svigakstri á milli akreina, án þess að hafa ökuljós tendruð og án þess að gefa stefnumerki um Hringbraut og að Ánanaustum í Reykjavík, þar sem lögregla stöðvaði aksturinn.

T elst brot þetta varða við 5. mgr. 23. gr., 2. mgr. sbr. e. liður 3. mgr. 33. gr. og 1. mgr. 34. gr., sbr. 1. mgr. 94. gr. umferðarlaga nr. 77/2019.

3. Föstudaginn 4. nóvember 2022 ekið bifreiðinni [...] með 120 km hraða á klukkustund um Reykjanesbraut í Hafnarfirði að Kaldárselsvegi, þar sem lögregla stöðvaði aksturinn en leyfður hámarkshraði á veginum var 80 km á klukkustund.

Telst brot þetta varða við 2., sbr. 4. mgr. 37. gr. sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar.“Ákærði mætti ekki við þingfestingu málsins og hafðiekki boðað forföll en ákæra og fyrirkall á hendur ákærða hafði verið birt á skráðu lögheimili hans. Verður málið dæmt samkvæmt heimild í a-lið 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins. Með vísan til framanritaðs og rannsóknargagna málsins telst tilgreind háttsemi sönnuð og erhún réttilega heimfærð til refsiákvæða í ákæru.

Ákærði, sem er fæddur [...], var samkvæmt framlögðu sakavottorði dagsett 1. mars 2023 gert að sæta fjögurra mánaða fangelsi skilorðsbundið í þrjú ár og var sviptur ökuréttindum í þrjá mánuði frá 30.11.2020 með dómi Héraðsdóms Reykjaness þann 7. október 2020, [...]. Þá gekkst ákærði undir sátt 4. desember 2018 til greiðslu sektar [...] auk sviptingar ökuréttinda í þrjá mánuði frá 1. júlí 2018.

Ákærði hefur með þeim brotum sem hann er nú sakfelldur fyrir rofið skilorð framangreinds dóms frá 7. október 2020. Með vísan til 60. gr. og 77. gr. almennra hegningarlaga nr. 19/1940 verður skilorðshluti þess dóms nú tekinn upp og ákærða gerð refsing fyrir bæði málin í einu lagi. Við ákvörðun refsingar er tekið mið af sakaferli ákærða, en hann er nú sakfelldur fyrir ítrekuð hraðakstursbrot, sbr. 6. töluliður 1. mgr. 70. gr. almennra hegningarlaga nr. 19/1940 ákærða til refsiþyngingar. Að þessu virtu þykir refsing ákærða hæfilega ákveðin fangelsi í fimm mánuði, en fresta skal fullnustu fangelsisrefsingarinnar og skal hún falla niður að liðnum þremur árum frá birtingu dóms þessa að telja, haldi ákærði almennt skilorð 57. gr. almennra hegningarlaga nr. 19/1940. Engan sakarkostnað leiddi af meðferð málsins.

M-kvk-nf T-x-x héraðsdómari kveður upp dóm þennan.

Dómsorð:

Ákærði, T-kk-nf Ó-kk-nf, sæti fangelsi í fimm mánuði, en fresta skal fullnustu refsingar og skal hún niður falla að liðnum þremur árum frá birtingu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

M-kvk-nf T-x-x